דימפנה

דימפנה הקדושה (אנגלית ואירית: Dympna, Dimpna, Dymphna) היא קדושה בנצרות, שהייתה בתו של ראש שבט אירי במאה ה-7 ואשתו הנוצרייה ומתה על אמונתה. דימפנה היא הפטרונית של העיר חל במחוז אנטוורפן בבלגיה. היא גם הקדושה-המגינה על המטפלים בהפרעות נפשיות ושל הפסיכולוגים. יום חגה הוא ה-15 במאי.

אין עדויות היסטוריות מוצקות לקיומה. על פי המסורת הנוצרית, היא נולדה בקלוכר, שבמחוז טיירון לראש שבט אירי. לאחר מות אימה, אביה סירב להתנחם, עד שהבחין בדמיון בין דימפנה לאימה המנוחה. דימפנה, שסירבה לגילוי עריות עם אביה, נמלטה לאזור אנטוורפן. אביה לכד אותה וערף את ראשה. לאחר מותה החל פולחן במקום שבו, על פי המסורת הנוצרית, קבורים שרידיה.

קישורים חיצוניים

ערכים שבהם תבנית בריטניקה אינה מתאימה
נשים שהוצאו להורג בעריפת ראש
קדושות נוצריות
קדושים נוצרים
נשים במאה ה-7
נשים בבלגיה